5a. cikk A 2008/…/IB kerethatározatra vonatkozó módosítások A 2008/…/IB kerethatározat a következőképpen módosul: 1. a [9(1)] cikk [f] pontja helyébe a következő szöveg lép: h) a [6. cikkben] előírt tanúsítvány alapján a határozatot olyan tárgyalást követően hozták, amelyen az érintett személy nem jelent meg személyesen, kivéve, ha a kibocsátó állam nemzeti jogával összhangban a tanúsítvány igazolja, hogy: i) megfelelő időben és olyan nyelven, amelyet ért — vagy személyesen közvetlenül idézték be vagy más módon ténylegesen hivatalos tájékoztatást kapott a tárgyalás kitűzött időpontjára és helyszínére vonatkozóan, mégpedig oly módon, hogy egyértelműen megállapítást nyert, hogy a kitűzött tárgyalásról tudomást szerzett, és — személyesen tájékoztatták arról, hogy a határozat meghozatalára sor kerülhet, ha nem jelenik meg a tárgyaláson; vagy ii) személyesen közvetlenül beidézték vagy más módon ténylegesen hivatalos tájékoztatást kapott a tárgyalás kitűzött időpontjára és helyszínére vonatkozóan mégpedig oly módon, hogy egyértelműen megállapítást nyert, hogy a kitűzött tárgyalásról tudomást szerzett, kifejezett meghatalmazást adott jogi képviselőnek, akit az érintett személy választott, jelölt ki és fizetett, vagy akit az állam jelölt ki és fizetett a védelemhez való jogra vonatkozó nemzeti jogával összhangban, és a tárgyalás során őt ténylegesen ez a jogi képviselő védte; vagy iii) a határozat személyes kézbesítését és azt követően, hogy az általa ismert nyelven kifejezetten tájékoztatták a megismételt eljáráshoz vagy fellebbezéshez való jogáról, amelyen joga van részt venni, amely során az ügyet érdemben – ideértve az új bizonyítékokat is – (felül)vizsgálják, és amelynek eredményeképpen az eredeti határozatot megsemmisíthetik: — kifejezetten kijelentette, hogy nem vitatja a határozatot; vagy — nem kért megismételt eljárást vagy nem nyújtott be fellebbezést a legkevesebb 10 és legfeljebb 15 napban megállapított határidő leteltéig. 2. a melléklet („tanúsítvány”) című [i] dobozának [1] pontja helyébe a következő szöveg lép: 1. Kérjük jelezni, hogy az érintett személyesen megjelent-e a határozat meghozatalát eredményező tárgyaláson :  Igen, az érintett személyesen megjelent a határozat meghozatalát eredményező tárgyaláson.  Nem, az érintett személy nem jelent meg személyesen a határozat meghozatalát eredményező tárgyaláson. Ha a kérdésre adott válasz „nem”, kérjük, jelezze hogy: i) az érintett személyt közvetlenül, személyesen idézték be vagy a kibocsátó állam jogával összhangban időben, más módon ténylegesen hivatalos tájékoztatást kapott – olyan nyelven, amelyet ért – annak a tárgyalásnak a kitűzött időpontjáról és helyéről, amely a határozat meghozatalához vezetett, olyan módon, hogy minden kétséget kizáróan megállapítható, hogy az érintett személy tudott a kitűzött tárgyalásról és személyesen értesítették arról, hogy e határozat meghozatalára sor kerülhet, ha a személy nem jelenik meg a tárgyaláson Az érintett személy beidézésének vagy annak az ideje és helye, amikor és ahol egyéb módon személyesen hivatalos tájékoztatást kapott: … A nyelv, amelyen a tájékoztatást adták: … A személy értesítésének módja: … VAGY ii) személyesen közvetlenül beidézték vagy más módon ténylegesen hivatalos tájékoztatást kapott a tárgyalás kitűzött időpontjára és helyszínére vonatkozóan mégpedig oly módon, hogy egyértelműen megállapítást nyert, hogy a kitűzött tárgyalásról tudomást szerzett, kifejezett meghatalmazást adott jogi képviselőnek, akit az érintett személy választott, jelölt ki és fizetett, vagy akit az állam jelölt ki és fizetett a védelemhez való jogra vonatkozó nemzeti jogával összhangban, és a tárgyalás során őt ténylegesen ez a jogi képviselő védte; Ismertesse, hogy hogyan teljesült e feltétel: … VAGY iii) az érintett személy a határozat személyes kézbesítését és azt követően, hogy az általa ismert nyelven kifejezetten tájékoztatták a megismételt eljáráshoz vagy fellebbezéshez való jogáról, amelyen joga van részt venni, amely során az ügyet érdemben – ideértve az új bizonyítékokat is – (felül)vizsgálják, és amelynek eredményeképpen az eredeti határozatot megsemmisíthetik, kifejezetten kinyilvánította, hogy nem vitatja a határozatot. Ismertesse, hogy a személy mikor kapta kézhez a határozatot, hogyan tájékoztatták a megismételt eljáráshoz vagy fellebbezéshez való jogáról, valamint mikor és hogyan nyilvánította ki egyértelműen, hogy a határozatot nem vitatja: … VAGY iv) az érintett személy számára … (év, hó, nap) személyesen kézbesítették a határozatot, amelyet olyan tárgyalás eredményeként hoztak, melyen nem jelent meg személyesen, és a kibocsátó tagállamban a következő feltételek alapján megismételt eljárásra vagy fellebbezésre volt jogosult: — az érintett személyt az általa ismert nyelven kifejezetten tájékoztatták a megismételt eljáráshoz vagy fellebbezéshez való jogáról, amelyen joga van részt venni, amely során az ügyet érdemben – ideértve az új bizonyítékokat is – (felül)vizsgálják, és amelynek eredményeképpen az eredeti határozatot megsemmisíthetik, és : — miután tájékoztatták ezen jogáról, az érintett személynek … nap állt a rendelkezésére a megismételt eljárás vagy fellebbezés kérelmezésére, és ezen időszak alatt nem kérelmezte azt.